
DR 31.10.2011 107 

 
Daerah Kota Tinggi adalah daerah yang terbesar dari segi keluasan dalam 

negeri Johor dan mempunyai 13 buah klinik kesihatan dan 30 buah klinik desa serta 
sebuah hospital daerah tanpa pakar. Kementerian telah pun menaiktarafkan 20 
daripada 30 klinik desa tersebut dengan menggantikan bangunan kayu kepada 
bangunan jenis batu demi keselesaan dan keselamatan pelanggan dan usaha ini akan 
diteruskan secara berfasa sehingga kesemua klinik desa dapat dinaiktarafkan.   

Tuan Yang di-Pertua, pada masa ini terdapat 13 buah klinik kesihatan di 
Daerah Kota Tinggi. Daripada jumlah itu sembilan buah klinik kesihatan mempunyai 
perkhidmatan ambulans. Selain itu langkah penambahbaikan perkhidmatan telah 
diambil kira dengan memantapkan koordinasi ambulans dengan klinik kesihatan dan 
hospital yang terdekat melalui MECC serta mengoptimumkan penggunaan ambulans 
klinik kesihatan.   

Bagi negeri Johor setakat ini terdapat 87 buah ambulans, malah akan 
ditambah melalui perolehan ambulans tahun 2011 sebanyak lapan unit yang dibuat 
secara rundingan terus iaitu dua unit daripadanya akan diedarkan ke Klinik Kesihatan 
Sedili Besar dan Klinik Kesihatan ‘Senin’ Kota Tinggi. Tuan Yang di-Pertua... 

■1930 

Datuk Halimah binti Mohd. Sadique [Tenggara]: Mohon laluan Timbalan 
Menteri, saya di sini. Terima kasih Tuan Yang di-Pertua. Memang betul di Kota Tinggi 
ini ada 13 klinik kesihatan, memang betul ada sembilan ambulans tetapi empat sahaja 
yang digunakan. Empat rosak, satu tidak economical untuk dibaiki. Jadi, saya minta 
supaya tambahan kepada lima yang tidak dapat digunakan itu supaya dapat diadakan 
untuk memberikan perkhidmatan kepada 13 KK dan 30 KD yang ada dan saya ucapkan 
terima kasih kepada Menteri kerana tadi sebut fasal 20 KD yang sudah kita naik taraf. 

Perkara yang saya bawa dalam ucapan saya itu terutama di kawasan 
rancangan-rancangan FELDA. Saya bawa dalam ucapan saya juga ialah KD yang ada 
di tanah-tanah rancangan FELDA seperti di Bukit Ramon, di FELDA Bukit Besar dan 
sebagainya yang saya sebutkan yang sudah pun berusia Tuan Yang di-Pertua, 50 
tahun ke atas. Jadi, saya minta supaya kalau dapat selepas ini untuk perancangan 
bajet tahun 2012 ini, keutamaan diberikan kepada rancangan-rancangan FELDA dan 
selain daripada memberikan keutamaan kepada kampung-kampung Orang Asli. Akan 
tetapi klinik-klinik desa ini semua dalam kawasan rancangan FELDA dan di kampung-
kampung. Untuk perkhidmatan di kampung-kampung Orang Asli supaya dapat 
dipertingkatkan lagi perkhidmatan klinik bergerak yang diadakan oleh pihak 
kementerian. Jadi, saya ucapkan terima kasih atas keprihatinan Yang Berhormat 
Menteri itu. Terima kasih banyak. 

Datuk Rosnah binti Haji Abd. Rashid Shirlin: Terima kasih Yang Berhormat 
Tenggara kerana memahami keadaan yang berlaku dan kita juga akan ambil maklum.  
Kementerian akan mengambil maklum mengenai keadaan ambulan yang terdapat di 
sembilan buah klinik kesihatan dan akan memastikan bahawa akan terdapat koordinasi 
dari segi penggunaan ambulans tersebut di antara klinik-klinik yang terlibat. 

Saya juga mengucapkan terima kasih di atas keprihatinan Yang Berhormat 
Tenggara dan sudah tentu cadangan Yang Berhormat Tenggara kita akan bawa 
kepada pengetahuan kementerian dan kerajaan. Mudah-mudahan apa yang 
dihasratkan oleh Yang Berhormat akan dapat kita capai bersama. 

Tuan Yang di-Pertua, saya ingin mengucapkan penghargaan kepada Yang 
Berhormat Gopeng yang telah menyarankan agar suatu garis panduan atau piawaian 
yang diselaraskan di semua hospital dan klinik-klinik kerajaan ditetapkan bagi 
meningkatkan mutu dan juga kualiti perkhidmatan kepada rakyat agar dapat bersaing 
dengan kemudahan perubatan yang ada di sektor perubatan swasta. Sememangnya 
penambahbaikan, proses kerja yang berterusan dilaksanakan di hospital dan klinik 
kesihatan bagi meningkatkan mutu dan perkhidmatan-perkhidmatan di klinik serta 
hospital berkenaan. 

Kesemua 813 klinik kesihatan menyediakan perkhidmatan yang komprehensif 
yang merangkumi aspek promotif, preventif, kuratif dan rehabilitasi dari semua 
peringkat umur, daripada peringkat bayi sehinggalah peringkat warga emas. 

 



Daerah Kota Tinggi adalah daerah yang terbesar dari segi keluasan dalam. negeri Johor dan mempunyai 13 buah klinik kesihatan dan 30 buah klinik desa serta sebuah hospital daerah tanpa pakar. Kementerian telah pun menaiktarafkan 20 daripada 30 klinik desa tersebut dengan menggantikan bangunan kayu kepada bangunan jenis batu demi keselesaan dan keselamatan pelanggan dan usaha ini akan diteruskan secara berfasa sehingga kesemua klinik desa dapat dinaiktarafkan. Tuan Yang di-Pertua, pada masa ini terdapat 13 buah klinik kesihatan di Daerah Kota Tinggi. Daripada jumlah itu sembilan buah klinik kesihatan mempunyai perkhidmatan ambulans. Selain itu langkah penambahbaikan perkhidmatan telah diambil kira dengan memantapkan koordinasi ambulans dengan klinik kesihatan dan hospital yang terdekat melalui MECC serta mengoptimumkan penggunaan ambulans klinik kesihatan. Bagi negeri Johor setakat ini terdapat 87 buah ambulans, malah akan ditambah melalui perolehan ambulans tahun 2011 sebanyak lapan unit yang dibuat secara rundingan terus iaitu dua unit daripadanya akan diedarkan ke Klinik Kesihatan Sedili Besar dan Klinik Kesihatan 'Senin' Kota Tinggi. Tuan Yang di-Pertua... #1930. Datuk Halimah binti Mohd. Sadique [Tenggara]: Mohon laluan Timbalan Menteri, saya di sini. Terima kasih Tuan Yang di-Pertua. Memang betul di Kota Tinggi ini ada 13 klinik kesihatan, memang betul ada sembilan ambulans tetapi empat sahaja yang digunakan. Empat rosak, satu tidak economical untuk dibaiki. Jadi, saya minta supaya tambahan kepada lima yang tidak dapat digunakan itu supaya dapat diadakan untuk memberikan perkhidmatan kepada 13 KK dan 30 KD yang ada dan saya ucapkan terima kasih kepada Menteri kerana tadi sebut fasal 20 KD yang sudah kita naik taraf. Perkara yang saya bawa dalam ucapan saya itu terutama di kawasan rancangan-rancangan FELDA. Saya bawa dalam ucapan saya juga ialah KD yang ada di tanah-tanah rancangan FELDA seperti di Bukit Ramon, di FELDA Bukit Besar dan sebagainya yang saya sebutkan yang sudah pun berusia Tuan Yang di-Pertua, 50 tahun ke atas. Jadi, saya minta supaya kalau dapat selepas ini untuk perancangan bajet tahun 2012 ini, keutamaan diberikan kepada rancangan-rancangan FELDA dan selain daripada memberikan keutamaan kepada kampung-kampung Orang Asli. Akan tetapi klinik-klinik desa ini semua dalam kawasan rancangan FELDA dan di kampung- kampung. Untuk perkhidmatan di kampung-kampung Orang Asli supaya dapat dipertingkatkan lagi perkhidmatan klinik bergerak yang diadakan oleh pihak kementerian. Jadi, saya ucapkan terima kasih atas keprihatinan Yang Berhormat Menteri itu. Terima kasih banyak. Datuk Rosnah binti Haji Abd. Rashid Shirlin: Terima kasih Yang Berhormat Tenggara kerana memahami keadaan yang berlaku dan kita juga akan ambil maklum. Kementerian akan mengambil maklum mengenai keadaan ambulan yang terdapat di sembilan buah klinik kesihatan dan akan memastikan bahawa akan terdapat koordinasi dari segi penggunaan ambulans tersebut di antara klinik-klinik yang terlibat. Saya juga mengucapkan terima kasih di atas keprihatinan Yang Berhormat Tenggara dan sudah tentu cadangan Yang Berhormat Tenggara kita akan bawa kepada pengetahuan kementerian dan kerajaan. Mudah-mudahan apa yang dihasratkan oleh Yang Berhormat akan dapat kita capai bersama. Tuan Yang di-Pertua, saya ingin mengucapkan penghargaan kepada Yang Berhormat Gopeng yang telah menyarankan agar suatu garis panduan atau piawaian yang diselaraskan di semua hospital dan klinik-klinik kerajaan ditetapkan bagi meningkatkan mutu dan juga kualiti perkhidmatan kepada rakyat agar dapat bersaing dengan kemudahan perubatan yang ada di sektor perubatan swasta. Sememangnya penambahbaikan, proses kerja yang berterusan dilaksanakan di hospital dan klinik kesihatan bagi meningkatkan mutu dan perkhidmatan-perkhidmatan di klinik serta hospital berkenaan. Kesemua 813 klinik kesihatan menyediakan perkhidmatan yang komprehensif yang merangkumi aspek promotif, preventif, kuratif dan rehabilitasi dari semua peringkat umur, daripada peringkat bayi sehinggalah peringkat warga emas.